شەفەق نیوز/ سەرچەوەیگ لە قەزای خانەقین،  ئمڕوو چوارشەممە، خەوەردا لە هیزگردن ئاگریگ لەناو مەکتەویگ لە شارگە.
سەرچەوەگە ئەرا ئاژانس شەفەق نیوز وت: ئاگرەگە لەناو ژوور مامووستایل و وەڕیەوبەر مەکتەو ئەركەوازی هیزگرد، ک خوەنستن لەو مەکتەوە وە زوان کوردیە، و زەرەد دارایی لەلی بویەو.
سەرچەوەگە وتیش: ئاگرەگە کپەو کریا، وەبی تووماکردن زەخمداری،  وتیش؛ ئەو ئاگرە لەوەر شۆرتیگ کارەبایی بویە.
